Dieta per a l'hèrnia de hiat: TOT EL QUÈ HAS DE SABER\nYou are here: Home / Dietoteràpia / Dieta per a l’hèrnia de hiat\nDieta per a l’hèrnia de hiat\nJúlia Farré 92 Comments\nDurant els meus anys d’experiència com a dietista – nutricionista, he abordat nombrosos casos per a tractar l’hèrnia de hiat. Aquesta és una dolència força desconeguda per a moltes persones, i és per això que m’he animat a escriure aquesta entrada on pretenc donar una mica de llum sobre un problema molt més comú del que pugui semblar.\nEn primer lloc tractaré de fer una petita introducció a la malaltia, per a posteriorment donar-vos uns consells per poder remetre els seus símptomes a través d’una correcta alimentació.\nQuè és una hèrnia de hiat?\nUna hèrnia de hiat es produeix quan la zona superior de l’estómac sobresurt a través d’una obertura existent en el diafragma, anomenada hiat. Aquesta obertura és l’orifici per on penetra l’esòfag per convertir-se en estómac.\nTipus d’hèrnia de hiat\nHèrnia per desplaçament\nAquesta classe d’hèrnia de hiat representa la majoria dels casos (entre el 90% i el 95%). En aquest cas es produeix un lliscament tant de la unió gastroesofàgica, com de la zona superior de l’estómac a través del hiat.\nEn el cas de les hèrnies paraesofàgiques, la unió gastroesofàgica es manté en la seva posició natural, mentre que les zones superiors de l’estómac es desplacen cap al tòrax, situant-se a una banda de l’esòfag.\nEs calcula que un 20% de la població pot patir hèrnia de hiat, encara que la majoria no presenti símptomes. Quan els símptomes es manifesten, els més comuns són cremor d’estómac (que empitjora al anar a dormir), dificultat a l’hora d’empassar aliments o dolor toràcic.\nUn 20% de la població pateix #herniadehiat i la majoría no ho sap Click To Tweet\nQuines són les causes de l’hèrnia de hiat?\nLa causa de la majoria d’hèrnies hiatals són desconegudes. En nens, encara que no sol ser molt comú la seva aparició, aquesta es deu a causes hereditàries. Normalment sol estar acompanyada de reflux gastroesofàgic.\nEn persones adultes existeixen diversos factors que poden ser detonants de l’hèrnia. Entre ells destaquen:\nL’envelliment del múscul diafragmàtic: amb l’edat, es produeix un debilitament muscular que pot facilitar l’aparició de l’hèrnia. És per això que la majoria de persones que la pateixen són majors de 50 anys.\nTabaquisme: en molts casos el consum de tabac sembla estar relacionat amb la malaltia.\nObesitat: un excés de greix corporal causa una pressió excessiva en els òrgans situats a l’abdomen; aquesta pressió pot originar el pas de l’estómac a través del hiat.\nRestrenyiment: En realitzar esforç continu a l’hora de defecar, també es sotmet a l’estómac a una pressió excessiva, que pot donar lloc a l’hèrnia de hiat.\nLa obesitat i el sobrepès són una de les principals causes de la #herniadehiat Click To Tweet\nReflux gastroesofàgic i hèrnia de hiat\nEl reflux gastroesofàgic sol ser una conseqüència de l’hèrnia de hiat. Tanmateix, arribats a aquest punt hem de remarcar que l’hèrnia de hiat i el reflux gastroesofàgic no són sinònims, ja que aquest últim pot aparèixer sense que existeixi l’hèrnia. Persones amb obesitat, casos d’esclerodèrmia o dones embarassades, entre d’altres, poden patir reflux gastroesofàgic.\nEl RGE es produeix quan el contingut gàstric passa a l’esòfag des de l’estómac. Aquest contingut té un pH àcid, de manera que amb el temps, pot arribar a erosionar l’epiteli de l’esòfag, donant lloc al conegut com a esòfag de Barret. L’esòfag de Barret es produeix quan es desenvolupen cèl·lules anormals en l’epiteli intern de l’esòfag, en els casos més greus, pot arribar a desembocar en un càncer d’esòfag.\nPatir reflux gastroesofàgic pot danyar les cèl·lules de la paret de l'esòfag Click To Tweet\nHi ha una relació clara entre el RGE i la obesitat. Diversos estudis suggereixen una associació entre l’índex de massa corporal (IMC), la circumferència de la cintura, l’augment de pes i la presència de complicacions relacionades amb el reflux gastroesofàgic.\nSegons l’estudi ProGerd -probablement el més gran en aquest camp amb més de 6.000 pacients estudiats- les probabilitats d’aparició de graus més alts de RGE augmenten a mesura que ho fa l’índex de massa corporal.\nDieta per tractar l’hèrnia de hiat\nÉs important posar-se en contacte amb un dietista – nutricionista perquè et pugui assessorar i sigui capaç de realitzar una pauta nutricional adequada al seu cas. Com hem vist, la obesitat és una de les causes de l’hèrnia hiatal, per tant, una dieta personalitzada t’ajudarà no només a millorar els símptomes, sinó a aconseguir perdre pes fins arribar al teu pes òptim i saludable.\nCom hem dit anteriorment, baixar de pes en cas d’estar en situació de sobrepès.\nMenjar cada 2-3 hores. No saltar-se àpats i tractar de respectar els cinc àpats diaris recomanats. D’aquesta manera farem ingestes menys copioses que facilitaran la digestió. A més, tenir l’estómac buit durant masses hores provoca que l’àcid clorhídric que aquest fabrica pugi més fàcilment cap a l’esòfag.\nTractar d’anar a dormir entre dues i tres hores després d’haver menjat per no facilitar el reflux.\nTractar d’evitar els aliments fregits i fomentar les coccions suaus com, bullit, al forn, al vapor, al microones o la papillota.\nConeix quins aliments has d'evitar si pateixes #herniadehiat Click To Tweet\nEvitar aliments greixosos, ja que enlenteixen la digestió i afavoreixen el reflux. Nata, mantega, cansalada, embotits i formatges curats són alguns dels aliments a evitar pel seu excés de greix.\nTractar de minvar el consum d’aliments que produeixin gasos com la col, la coliflor, el bròquil, les carxofes, els pèsols, els cigrons, les faves, les llenties i els integrals.\nEliminar el consum de begudes alcohòliques i la cafeïna, ja que augmenten la secreció d’àcids gàstrics a l’estómac i irriten la mucosa.\nEvitar menjars picants o molt especiats.\nReduir la ingesta de fruites cítriques.\nConsumir llet i productes làctics desnatats.\nFomentar el consum de peix blanc per sobre del de carn. És baix en greix i de fàcil digestió.\nCarns magres, és a dir, amb poca quantitat de greix. Com el conill, el gall dindi, el pollastre i la llaminera de porc.\nAfegir diàriament verdures i hortalisses a la teva dieta. Com hem dit anteriorment, vigilar amb aquelles que causin flatulències.\nIngerir fruita madura i si pot ser bullida o al forn per reduir la seva acidesa.\nFormatge fresc baix en greix que ens ajudi a arribar a la quantitat de làctics diària recomanada.\nDieta personalitzada per a cada cas\nLes pautes anteriorment exposades són generals i com he comentat anteriorment, la dieta s’ha d’adaptar a cada persona ja que a més d’hèrnia de hiat, podria existir alguna al·lèrgia o intolerància que impedeixi el consum d’alguns aliments.\nA més, perquè una dieta tingui èxit, ha d’adaptar-se als gustos de cada persona i mai pot establir-se de manera general.\nSi pateixes hèrnia de hiat i vols un tractament dietètic personalitzat, pots posar-te en contacte amb mi i estaré encantada d’atendre’t.\nRemeis per a eliminar els gasos i la inflor abdominal\nExisteixen els superaliments?\nAl·lèrgia a la LTP: Al·lèrgia a fruites i verdures\nQuin tipus d’oli és més sa?\nFiled Under: Dietoteràpia Tagged With: hèrnia de hiat\n06 juliol 2016 at 18:12\n07 juliol 2016 at 15:27\n03 març 2018 at 23:48\n07 març 2018 at 14:00\n04 novembre 2018 at 17:41\n28 febrer 2018 at 01:41\n01 març 2018 at 19:34\n10 setembre 2016 at 15:14\n12 setembre 2016 at 09:45\n16 setembre 2016 at 10:17\n18 setembre 2016 at 13:45\n17 setembre 2016 at 00:55\n18 setembre 2016 at 13:46\n23 octubre 2016 at 01:56\n18 setembre 2016 at 15:12\n20 setembre 2016 at 18:24\n21 setembre 2016 at 22:29\n22 setembre 2016 at 16:51\n03 octubre 2016 at 15:51\n03 octubre 2016 at 18:42\nGuadalupe Velazquez Gonzalez says\n18 octubre 2016 at 06:08\n24 octubre 2016 at 18:59\n20 novembre 2016 at 19:56\n24 novembre 2016 at 09:48\n16 gener 2017 at 15:56\n17 gener 2017 at 12:59\nVanesa soria says\n20 març 2017 at 12:50\n20 març 2017 at 20:28\n22 març 2017 at 17:18\n22 març 2017 at 23:09\nCristopher Daniel says\n23 maig 2017 at 11:09\n23 maig 2017 at 14:03\n20 juny 2017 at 20:58\n26 juny 2017 at 17:26\n18 agost 2017 at 18:59\n25 agost 2017 at 17:05\n31 maig 2018 at 22:52\n29 agost 2017 at 17:34\n30 agost 2017 at 21:32\n03 desembre 2017 at 02:56\n04 desembre 2017 at 22:42\n09 desembre 2017 at 02:39\n18 desembre 2017 at 23:32\nJuan ANTONIO PEREZ says\n04 gener 2018 at 15:52\n07 gener 2018 at 19:43\n17 juny 2018 at 16:07\n09 desembre 2017 at 14:28\n15 desembre 2017 at 22:08\nEsther Font Pont says\n25 desembre 2017 at 12:17\n07 gener 2018 at 19:28\n08 gener 2018 at 03:45\n09 gener 2018 at 23:40\n21 gener 2018 at 16:33\n22 gener 2018 at 08:20\nMonica sepulveda says\n22 gener 2018 at 13:07\n23 gener 2018 at 12:48\n23 gener 2018 at 02:40\n23 gener 2018 at 12:49\n27 gener 2018 at 14:03\n28 gener 2018 at 20:45\n24 febrer 2018 at 02:53\n27 febrer 2018 at 22:51\n01 març 2018 at 19:33\n06 març 2018 at 22:25\n07 març 2018 at 13:57\n10 abril 2018 at 09:23\n12 abril 2018 at 14:47\n19 abril 2018 at 00:20\n23 abril 2018 at 22:46\n10 maig 2018 at 06:48\n10 maig 2018 at 11:20\n15 maig 2018 at 00:32\n17 maig 2018 at 16:18\n15 maig 2018 at 00:49\n17 maig 2018 at 16:17\n08 juliol 2018 at 19:30\n12 juliol 2018 at 10:55\n13 juliol 2018 at 21:02\n10 agost 2018 at 04:28\n27 agost 2018 at 22:22\nJose r s says\n03 octubre 2018 at 10:25\n03 octubre 2018 at 12:06\n05 octubre 2018 at 12:02\n07 octubre 2018 at 11:54\n07 octubre 2018 at 09:28\n10 octubre 2018 at 12:10\nMerce G. B. says\n10 octubre 2018 at 18:30\n21 octubre 2018 at 22:49\n29 octubre 2018 at 14:21\n06 novembre 2018 at 13:16\ngabriela lisa says\n13 novembre 2018 at 14:12


Sta. Magdalena convoca el I Concurs per a la portada del llibre de Festes — Santa Magdalena de Polpis\nInici » Notícies » Sta. Magdalena convoca el I Concurs per a la portada del llibre de Festes\nSta. Magdalena convoca el I Concurs per a la portada del llibre de Festes\nLa regidoria de Festes de l’Ajuntament de Sta. Magdalena està ja immersa en la confecció dels festejos, que se celebraran entre el 21 i el 31 de juliol i que enguany tenen com a novetat la I edició del Concurs per a la portada del Llibre de Festes.\nEn aquest sentit, des d’avui ja estan disponibles les bases d’aquest concurs, que està obert a qualsevol persona i que la seua temàtica ha de basar-se en les Festes Patronals. El format de presentació d’originals serà el DIN-A4 vertical i es podrà utilitzar qualsevol tipus de tècnica, que siga fàcilment adaptada per a impremta, ja que el primer premi serà la portada del llibre de Festes.\nEn els originals haurà de figurar el text: Festes Patronals. Santa Magdalena de Polpís. Del 21 al 31 de juliol. Un jurat, format per cadascuna de les entitats locals, un membre de la Comissió de Festes i el regidor de Cultura dictaminarà les tres portades premiades. La que obtinga el primer premi serà la portada. Amb totes les obres presentades a concurs es realitzarà una exposició dins de les Festes Patronals.\nLes obres s’hauran de presentar, en sobre tancat, a l’Ajuntament de Sta. Magdalena en horari d’oficina i fins al 15 de juny a les 20.30 hores. Les bases poden consultar-se en la pàgina web www.santamagdalena.es


L'Aurora commemorarà el Dia Internacional de la Dona amb un cap de setmana reivindicatiu | Nova Ràdio Lloret\nLogo de l'Aurora\nL’Aurora commemorarà el Dia Internacional de la Dona amb un cap de setmana reivindicatiu\nDissabte, al Racó dels Contes, explicarà 'Les princeses també es tiren pets'; diumenge, manifest, recital poètic i vermut, al Teatre.\nAquest diumenge és 8 de març, Dia Internacional de la Dona, una jornada marcada en el calendari que es commemora arreu. Qui se suma, com sempre, a la celebració és l’associació de dones l’Aurora.\nAixí que, aquest mateix diumenge, a les 12 del migdia, es llegirà un manifest, que es complementarà amb un recital poètic i de dansa, amb Marta Pérez i Aida González, el qual acabarà amb un vermut. La cita és al Teatre de Lloret. N’ha donat els detalls Conxa Alférez, membre de l’Aurora.\nPerò el dia abans, dissabte, l’Aurora també col·labora en la sessió del Racó dels Contes, que estarà enfocada a la celebració del Dia de la Dona. Els més petits podran gaudir del conte Les princeses també es tiren pets, a càrrec de Clara Algaba Trias, que acabarà amb un taller. Serà a dos quarts de dotze del matí, a la sala infantil de la Biblioteca.\nAquestes són les activitats de l’Aurora per aquest cap de setmana reivindicatiu. Des de l’associació consideren que és molt important seguir celebrant el Dia de la Dona, com a mínim fins que es pugui aconseguir la igualtat entre sexes en tots els àmbits. Conxa Alférez destaca que la implicació dels homes en aquesta lluita també és clau.\nRecordem que l’Ajuntament s’ha mostrat sensible amb aquesta qüestió. De fet, en l’últim ple es van aprovar per unanimitat el pacte contra l’assetjament sexual i la declaració de Lloret com a municipi feminista.\nArticle anteriorEl Club Hoquei Lloret juga aquesta nit contra el Caldes, en la recta final de l’OK Lliga\nArticle següentForçame guanya el Carnaval de Palafolls en la categoria de ‘Carrosses de fora’


Catalunya admet que el confinament de cap de setmana està sobre la taula\nReclamen a l'uníson mesures contundents «individuals i col·lectives»\nCatalunya, que estudia els confinaments de cap de setmana, s'enfronta a uns dies crítics\nValentina Raffio Juan José Fernández\n26 de d’octubre del 2020. Actualitzada 27 de d’octubre del 2020 a les 11:55\nLes dades parlen clar. La segona onada de la pandèmia continua creixent a Catalunya, a Espanya i, en general, a tot Europa. L’informe d’aquest dilluns de la Conselleria de Salut parla d’un risc de rebrot de 841 al territori; una xifra que desborda el llindar de gravetat amb què, fins ara, s’ha mesurat l’expansió del virus. L’últim informe suma 4.167 positius més respecte al balanç anterior. I comptabilitza 2.017 pacients ingressats als hospitals, dels quals 347 en una unitat de cures intensives.\nAmb tots aquests indicadors en números vermells, la Generalitat estudia quines altres mesures aplicar per frenar l’augment exponencial de contagis. El confinament de cap de setmana es postula, ara com ara, com una de les principals cartes sobre la taula del Govern. La viabilitat d’aquesta mesura està sent discutida pel comitè d’experts del Procicat, per la qual cosa la seva aplicació (o no) no es podria anunciar els pròxims dies.\nLa consellera de la Presidència, Meritxell Budó, ha explicat aquest dilluns que s’estan estudiant diferents escenaris per intentar frenar els contagis tot i que, ara per ara, s’intentarà evitar tant sí com no un confinament generalitzat com el del març. Sobre l’aplicació de noves mesures sota l’acabat d’aprovar estat d’alarma, la portaveu del Govern ha lamentat les limitacions que aquest paraigua jurídic implica per a les autonomies.\nLa consellera ha posat com a exemple que amb l’actual decret d’estat d’alarma el Govern no pot decretar l’obligatorietat del teletreball ni decidir unilateralment cap mesura que tingui en compte un confinament domiciliari. En aquests casos, segons ha afegit, es necessita el permís del TSJC o el Govern.\nEls experts tornen a demanar reduir l’activitat social\nDiversos experts s’han posicionat a favor d’aquesta mesura com a via per reduir les interaccions socials que poden derivar en una expansió més gran del virus. Magda Campins, cap de Medicina Preventiva i Epidemiologia de l’Hospital Vall d’Hebron de Barcelona, ha explicat que l’aplicació d’aquest tipus de restriccions poden ser efectives per frenar la corba de contagis, però que és indispensable la col·laboració ciutadana perquè realment tinguin efecte. «No hem d’interpretar aquestes mesures com una restricció puntual. Hem d’entendre que durant una temporada hem de sortir només per al que sigui imprescindible», ha advertit aquest dilluns l’experta, en declaracions al ‘Matí de Catalunya Ràdio’.\nEn la mateixa línia s’ha pronunciat l’epidemiòleg Antoni Trilla, expert de l’Hospital Clínic i de la Universitat de Barcelona. «Tenim marge per fer coses, però aquest marge és cada vegada més estret», ha defensat el salubrista en una entrevista emesa al matí pel ‘Planta Baixa’ de TV3. L’expert també parla de les mesures «individuals» i «col·lectives» com «una bona recepta» per frenar els contagis. «Cada contacte és igual a un potencial contagi. Això s’aconsegueix reduint la mobilitat, minimitzant les trobades fora de la bombolla familiar o reduint la presencialitat a les empreses, entre d’altres», ha afirmat l’epidemiòleg.\nTambé el viròleg i director del Laboratori de Coronavirus del Centre Nacional de Biotecnologia del CSIC, Luis Enjuanes, ha obert la porta a un confinament domiciliari si les dades de contagis no milloren. «Un confinament de 15 dies o un mes no crec que sigui suficient per fer baixar els números de manera significativa i que no tornin a remuntar de seguida», ha opinat el viròleg, que no ha descartat «el confinament domiciliari si la cosa no se soluciona en un termini de temps raonable».\nI ha advertit que venen uns mesos durs. «Probablement aquest Nadal el virus encara no s’haurà atenuat prou. Ara, amb els espais tancats, si no mantenim una disciplina extraordinària, ve una època molt dura. La baixada de les temperatures i estar en espais més tancats és mal assumpte per als virus», ha advertit.\nSegons Enjuanes, «la pena ha sigut que després de la primera onada es va fer una obertura excessivament ràpida. I ha explicat que «hi ha hagut mutacions del virus que han facilitat la seva disseminació».\nEl científic no recomana «en absolut» actes multitudinaris. «Em poso les mans quan veig determinats actes. Actes fets amb el cap, sí, però no tenim cap necessitat d’anar al futbol», ha opinat Enjuanes que, no obstant, s’ha mostrat partidari de reobrir bars i restaurants: «Sempre és bo deixar un petit nivell d’activitat prenent precaucions: tenir un restaurant obert fins a hores prudents, amb poca gent i bona ventilació, mantindria un equilibri», ha destacat.\nMal pronòstic per als pròxims dies\nJa fa setmanes que els experts parlen d’un escenari de transmissió comunitària a Catalunya. Això, a la pràctica, implica que és cada vegada més difícil aturar la cadena de contagis i que, en cas de continuar així, els casos continuaran augmentant exponencialment. Aquest escenari, a més, implica que els serveis sanitaris s’aniran carregant cada vegada més i més de pacients, tant de malalts per Covid-19 com per altres patologies. I és aquí on torna a brollar la por de la saturació sanitària. Els centres d’atenció primària ja parlen d’una allau de pacients i d’una preocupant falta de personal, recursos i espais per atendre’ls. Mentrestant, els hospitals catalans tripliquen en dues setmanes els ingressos per Covid i ja ocupen un 40% dels llits de cures intensives amb pacients infectats per coronavirus.\nBALANÇ DELS EXPERTS\nEl 16 d’octubre la Generalitat va aplicar un nou paquet de restriccions extraordinàries per intentar reduir els contagis. La fórmula proposada llavors preveia els bars i restaurants tancats, limitacions de l’aforament per als comerços i classes ‘online’ a les universitats durant almenys 15 dies. L’evolució de les dades d’aquesta setmana, sobretot a partir de divendres, serà clau per saber si les mesures han aconseguit frenar la corba. Si els indicadors milloren, significa que l’actuació aplicada fins ara està funcionant. Però si els números segueixen en vermell, és probable que l’estratègia per lluitar contra aquest virus s’hagi de reformular. Ara com ara el pronòstic és dolent.\nLa versió catalana de l’estat d’alarma es va estrenar aquest diumenge a les 22 hores i restringeix cada dia la circulació fins a les sis del matí. És la franja horària en la qual es podrà deambular per la via pública a Catalunya només per a activitats imprescindibles, amb absoluta preferència per a les persones que exerceixin serveis essencials.\nAquest diumenge a la tarda, després d’una reunió del Comitè Executiu de Crisi per la Covid-19 i el sistema de protecció civil Procicat, i una vegada publicat el decret de nou estat d’alarma al BOE, van explicar les excepcions catalanes en compareixença pública el conseller d’Interior, Miquel Sàmper, Eduard Sallent, comissari en cap dels Mossos d’Esquadra, i Sergio Delgado, director general de Protecció Civil.\nSàmper va expressar el descontentament de la Generalitat amb el reial decret, remarcant que el toc de queda és una mesura «necessària però insuficient». Entre altres decisions que el Govern no podrà prendre és la del confinament de municipis en horari diürn. Descomptant mesures que ja havia pres, com la limitació de l’aforament al culte religiós o la del nombre de participants en una reunió, a la Generalitat el decret només li deixa la possibilitat –«no menor», va matisar el conseller– del confinament nocturn i de tancar la comunitat autònoma.\nPerò la Generalitat demanava més, fins i tot la capacitat d’ampliar l’abast de la suspensió d’un dret fonamental com és la lliure circulació: «La gravetat de la pandèmia requereix un mecanisme àgil, a l’altura del que va tenir el govern espanyol el mes de març –ha opinat Sàmper-. Esperàvem que el que va tenir el Govern al març arribés a Catalunya i a totes les comunitats autònomes. Això és caure en el mateix error de voler centralitzar una actuació que considerem que és insuficient».\nEl responsable d’Interior, no obstant, ha qualificat de necessari el decret, tot i que, segons ha explicat, «la Generalitat no pot prendre mesures com les que han pres a Itàlia, limitant tota activitat des de les sis de la tarda, o, per exemple, confinar els caps de setmana»; només el que ha batejat com a «confinament nocturn». Segons la seva opinió, l’estat d’alarma decretat hauria d’haver sigut més ambiciós i «amb una cogovernança real».\nLa cultura, més tard\nLa limitació horària fixada pel Govern afecta a tots els establiments oberts al públic, que hauran de deixar d’acceptar clients a les nou de la nit, una hora abans del toc de queda. Però la Generalitat catalana s’ha reservat un marge per a la Cultura, a la qual permet un camp una mica més ample d’excepció.\nHo ha explicat Delgado. El sentit general de les restriccions i les seves excepcions és limitar-se a «el que és d’urgència i imprescindible, i està perfectament justificat». Però «les activitats culturals podran tancar les 10 de la nit, tenint els seus assistents el temps mínim per poder tornar al seu domicili», ha dit el responsable de Protecció Civil.\nTotes les activitats culturals que podran disfrutar d’aquest marge hauran de fer-ho amb la meitat del seu aforament, sempre amb venda anticipada –pel que convé que el públic es guardi el seu tiquet per mostrar-lo a les forces públiques si es requereix– i seients predeterminats.\nAquesta excepció horària d’obrir fins a les 10 de la nit és per al cine, teatre i auditoris; «la resta d’activitats obertes al públic finalitza a les 21 hores», ha explicat Delgado.\nEls Mossos i les policies locals vigilaran el compliment del toc de queda als carrers i en el transport públic, que seguirà amb el seu servei ordinari i no modificarà ni oferta ni horari, han aclarit els responsables d’Interior.\n«El que la nit d’aquest diumenge farà la policia és sobretot informar –ha dit el cap operatiu dels Mossos, Eduard Sallent–. A qui vegin a la nit fora d’horari, l’informaran que ha de tornar a casa seva. Aquestes persones en aquesta primera nit no seran denunciades, però sí les activitats que ja no es poden fer, comerços que no han d’estar oberts, botellons o reunions de més de sis persones».\nDurant la nit d’aquest diumenge, les patrulles policials tindran per tant un paper, com ha dit el conseller, «pedagògic i didàctic». A partir de dilluns sí que començaran a sancionar pel toc de queda. La quantia de les multes, ha explicat Sallent, es fixa en el decret llei 30/2020 de la Generalitat (una mitjana de 300 euros). Els agents denuncien l’activitat que veuen, perquè «un òrgan responsable» determini la quantia de la infracció, segons la seva gravetat i la reiteració, o per possible segon motiu de denúncia, que és la desobediència.\nSallent ha demanat als ciutadans que portin a sobre «els documents que ens facilitin la feina». O sigui, una «declaració d’autoresponsabilitat» que es pot baixar de la web de la Generalitat, un diagnòstic mèdic i/o un document justificatiu de l’empresa per als empleats que no puguin teletreballar.\nDissuadir, no recaptar\nEl comissari Sallent ha insistit en la necessitat del control per part de les forces de seguretat: «Aquestes mesures salven vides. Aquestes mesures eviten morts i el col·lapse del nostre sistema sanitari».\nEl conseller d’Interior ha volgut dirigir un missatge a la ciutadania intentant calmar ànims. Ha dit, en primer lloc, que les sancions que poden caure als qui violin el «confinament nocturn» no tenen «vocació recaptatòria, però sí dissuasòria». Aquesta, ha declarat, «no és una mesura coercitiva, és una mesura indispensable. La pandèmia, no només a Catalunya ni a l’Estat espanyol, està avançant d’una manera incontrolable».\nI, de manera més directa, s’ha dirigit a la ciutadania per declarar més solemnement: «La situació és crítica, l’escenari és crític; la vacuna no arriba, el remei tampoc. Per tant, empatia total amb les seves sensacions. Esperem que siguem capaços que aquesta segona onada que està entrant de manera tan violenta vostès la pateixin el mínim possible».


Hôtel Henri IV La Rochelle França - Ofertes d'hotels amb els MILLORS DESCOMPTES EN LÍNIA\n31 Rue Des Gentilshommes, La Rochelle Centre, La Rochelle, França - Veure al mapa\nHabitació Doble Econòmica amb Lavabo i Bany Compartits (Economy Double Room with Shared Toilet and Bathroom)\nSi el que està buscant és per un hotel ben situat a La Rochelle, no busqui més enllà de Hôtel Henri IV. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Temple Protestant, Tour de la Grosse Horloge, Musée du Nouveau Monde.\nAmb una oferta de serveis hotelers superior i ampla gama d'entreteniment, Hôtel Henri IV és compromet a que la seva estada sigui el més còmoda possible. L'hotel ofereix accés a una gran gama de serveis, inclosos magatzem d'equipatge, habitació familiar, premsa.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hôtel Henri IV no troba competidors en cap categoria.\nHabitació Doble Econòmica amb Lavabo i Bany Compartits


Sopes i brous segurs a l'hivern | Consumer\nSopes i brous segurs a l’hivern\nLa preparació a casa de sopa o brou en gran quantitat per a diversos dies s'enfronta a un desafiament, el de la refrigeració\nL’hivern és un bon moment per cuinar una olla gran de sopa. No obstant això, la preparació d’una important quantitat pot presentar un desafiament de seguretat alimentària: la refrigeració. I és que una de les principals causes de malaltia transmesa pels aliments és una inadequada conservació en fred. A més, ha de tenir-se en compte que per a la seva elaboració s’utilitzen diferents aliments, cadascun d’ells amb unes necessitats de manipulació específiques. En la majoria de les sopes, s’utilitzen aigua, verdures i pollastre, entre uns altres. L’article explica com ajuntar diferents aliments en abundant aigua sense riscos i com refrigerar i congelar brou amb seguretat.\nL’hivern és un bon moment per fer una olla gran de sopa casolana. És fàcil de cuinar, a més d’econòmica, i es pot elaborar al gust de cadascun. Alguns dels ingredients bàsics són l’api, la ceba o la pastanaga, als quals se solen afegir carn, aus de corral o productes aromàtics, com a llorer o farigola. La base d’aquest plat és l’aigua, a la qual s’afegeixen després els diferents ingredients. Un dels factors fonamentals per garantir una elaboració segura d’aquest plat és usar aigua potable, innòcua i sense patògens, per més tard afegir la resta d’ingredients després d’un previ rentat i una correcta manipulació.\nAjuntar aliments en abundant aigua\nEls ingredients que s’usen per elaborar brou, com a verdures o carn, han de complir uns mínims criteris de qualitat\nQuan es prepara un brou a casa, a més d’obtenir un deliciós plat, s’aprofiten restes d’aliments com a verdures, carns o peixos. Porros, pastanagues o cebes, així com carns, aus o peixos, s’introdueixen en abundant aigua i s’inicia un procés de cocció que varia en funció del tipus d’ingredient que s’ha usat. Ha de tenir-se en compte que els ingredients que s’utilitzen han de complir uns mínims criteris de qualitat, sobretot, perquè en la seva majoria s’utilitzen restes de menjar. Per tant, han d’eliminar-se les parts de les verdures que estiguin marcides o pochas i les carns o peixos que tinguin una olor desagradable.\nDavant la sospita que es compleixin els criteris mínims d’innocuïtat, hauran de rebutjar-se les sobres. Peix i marisc, que poden utilitzar-se per elaborar brous, són molt peribles i de fàcil contaminació, per tant, haurà de prestar-se especial atenció a aquest tipus d’aliments.\nRefrigerar i congelar amb seguretat\nSi s’elabora sopa en gran quantitat per consumir durant diversos dies, ha de tenir-se en compte que no es mantindrà refrigerada més de tres o quatre dies. Si es calcula que no es consumirà dins d’aquest termini, és millor congelar-la. És fonamental que no romangui més de dos dies a temperatura ambienti. Tampoc es podrà posar tota l’olla gran en la nevera, així que és millor introduir-la en recipients més petits, que càpiguen en la nevera. Això permetrà, a més, accelerar el refredament abans que es pugui emmagatzemar en fred.\nSi es va a congelar, el procés és senzill: després d’introduir els ingredients en l’aigua i coure’ls, es colen per obtenir solament la part líquida i es retiren els aliments sòlids (com els ossos/ossos del pollastre) o les verdures. També pot triturarse amb les verdures i congelar el resultat. Tant si solament s’obté el líquid com si s’aprofiten les verdures o la carn i es tritura tot, es poden utilitzar les cubiteras per congelar-ho, o recipients més grans, en funció de les preferències i usos que se li donin. En qualsevol cas, abans d’introduir en el congelador, ha de deixar-se refredar perquè no solament trigaria més a congelar-se sinó que descongelaria els productes amb els quals entra en contacte.\nEl brou ha d’envasar-se en recipients hermètics o embolcalls adequats (com a borses de glaçons) que ho protegeixin de possibles contaminacions i evitin la pèrdua de líquid i el seu contacte amb l’aire. En el cas dels brous líquids, ha de deixar-se un marge per a la seva dilatació. També ha de tenir-se en compte que és aconsellable congelar els productes crus dels cuinats. És recomanable posar en l’envàs o assenyalar d’alguna manera el dia que es congelen i consumir abans dels tres mesos. Quan es vagi a utilitzar, ha de descongelar-se abans en la nevera (el fred protegeix del desenvolupament microbià) i consumir en un termini màxim de 24 hores. No haurà de tornar a congelar-se.\naigua brou nevera-ca sopa verdura


El Parlament no ha fet llengua oficial l'aranès\nSento contradir totes les informacions publicades aquest dimecres sobre la varietat de la llengua occitana de la Vall d'Aran, però no és cert que el Parlament de Catalunya "hagi fet oficial l'aranès" i que Catalunya hagi batut el rècord de llengües oficials al seu territori, que ja en serien 3. No és cert perquè el Parlament de Catalunya no té facultats per a declarar l'oficialitat d'una llengua en els termes que al món civilitzat s'entén que una llengua sigui oficial: la dels seus representants en organismes supraestatals (Unió Europea, Nacions Unides, etc.); la de tota l'Administració pública, incloent la policia i l'administració de Justícia...\nReagrupament vol dir aplegament? (57): Visca la pluralitat?\nLa coalició no ha de ser una proposta vàcua. Cal que Reagrupament sostingui i lideri aquests valors i que els electors ho vegin. Reagrupament ha de convèncer els grans personatges del país, perquè s’impliquin en aquesta crida. I ha complicar-hi els qui, per la manca d’unitat, cerquen altres vies. Cal significar-se, fer evident que allò que divideix no és ni la notorietat, ni el sectarisme. Perquè si el país ho demana, podem coaligar-nos.\nUn cop desemmascarades les propostes convergents i republicanes, metàfores de la impotència, ara es veu que toca titllar l’independentisme desacomplexat de naïf i il·lús.Ho deia fa poc l’ínclit Carod-Rovira, agafant-se com ferro roent a una nova relliscada d’en Laporta, que assegurava que podem ser independents el gener. Ho aprofiten per titllar l’independentisme emergent de poc realista, de proposar independències exprés. És evident que això no és així.\nLlaurant el territori\nPer poder fer arribar el missatge sense intermediaris, des de Reagrupament Independentista portem més d’un any explicant la nostra proposta per tots els pobles i ciutats catalanes. Tenim una furgoneta que va recorrent tots els mercats dels pobles i miremde fer una xerrada o presentació a tot arreu, sense importar el nombre d'habitants que tingui. No porto el compte d’actes que hem fet, malgrat que sóc l’administrador del grup de Facebook on es publiquen la majoria dels actes que es programen. Potser mig miler, no ho sé. Però no seria pas estrany.\nPresident Montilla: a casa meva tots som culpables.\nEfectivament: a casa tenim una estelada de les grosses i cada any per la Diada, la pengem al balcó. És una estelada de tamany familiar. És una ensenya no constitucional talla XXXL. És una bandera no oficial i de mida jumbo. Ho té tot, president, és que ho té tot. Pecat mortal! Anatema!\nPremiar la coherència\nReagrupament compta amb el bagatge del treball realitzat fins al moment: tres assemblees, la Constitució Catalana o els centenars d’actes a ciutats, barris, pobles i poblets del Principat. I, per l’altra, la coherència del discurs. Quan l’actual classe política ens venia fum, Joan Carretero va ser el primer a definir Zapatero de demagog i de rebutjar l’Estatut de la Moncloa.\nPer primer cop tothom ha hagut d’acceptar que la nostra voluntat expressada democràticament és l’únic que ens separa de la independència. Finalment tots, fins i tot els que se’n fotien quan ho vam proposar, tenen clar que una majoria de diputats al Parlament és suficient per constituir-nos en nou estat dins de la Unió Europea. El nostre compromís es fonamenta en la força del convenciment. Per això el suport de la gent és l’única arma que tenim per proclamar la independència des del Parlament, que és des d’on es proclamen les independències.\nSi volem bastir un estat modern, ens hem de fer responsables nosaltres mateixos dels nostres actes. Ja n’hi ha prou de donar les culpes als altres, els catalans serem el que vulguem ser i arribarem allà on vulguem arribar. Per aquesta raó, ja fa un any que em vaig associar a Reagrupament i, per això, estic ajudant per a poder assolir que el màxim nombre possible de diputats independentistes entrin al Parlament la pròxima legislatura.\nReagrupament vol dir aplegament? (56): Psicologia electoral\nLa unitat independentista només es possible amb qui treballa decididament per la independència. Això deixa fora a ERC: La via del “Referèndum Constitucional” exigeix el plàcet espanyol. Una via impracticable, similar a la de CiU. Ni el “peix al cove”, ni el “gradualisme”, ens portaran a l’objectiu. Són vies autonomistes. ERC i CiU acceptaran estalviar-les només si els vots els decideixen. No despertaran abans\nLes perles dels perles\nL'autor ens presenta els guanyadors ex aequo de la final dels disbarats estiuencs: el mentider i el cínic. D'una banda, Artur Mas afirma que, si arriba a governar, "CiU demanarà el concert econòmic el 2011". D'altra banda, el president de la Generalitat ha manifestat que ell no sap què vol dir això del dret a decidir. Com a solució, l'autor fa 4 recomanacions concretes.\n« Anterior Següent » 1... 94 95 96 97 98 99 100 101 102 103 104 105 106 107 ...112


Bloc per anar traient: Dubtes sobre les mobilitzacions (I): Heterogeneïtat de propostes\nDubtes sobre les mobilitzacions (I): Heterogeneïtat de propostes\nAquesta sèrie de dubtes surt d'un intercanvi de correus amb un amic molt crític amb les acampades (gràcies Jordi)\nLa indignació és la cosa transversal, el que ha fet unir la gent. Després d’anar-se acumulant un malestar generalitzat durant molt de temps, una campanya electoral anodina i graponera ha creat les condicions a curt termini perquè això passés (cito Cardús). A partir d’aquí, hi ha diferències notables en les propostes, però això no és un problema ni un motiu per ser pessimistes. A les assemblees, comissions i grups de treball s’hi veuen les contradiccions entre les posicions més reformistes i les que són partidàries d’una autèntica revolució. El manifest que es va aprovar els primers dies de les acampades (el trobareu a ‘demanda de mínims’ del web acampadabcn) és realment descafeïnat, són les reivindicacions de l’esquerra clàssica sindicalista, bàsicament perquè no es desmantelli l’estat del benestar (també algunes mesures per la fi dels privilegis de la classe política i dels banquers). Però a mida que la cosa ha anat evolucionant, els documents de treball que corren per les xarxes de distribució i que es discuteixen a les comissions inclouen propostes més radicals i ben formulades. Fins i tot hi ha hagut gent que ha treballat per identificar les contradiccions entre les visions pro creixement i les més pròpies del decreixement. Evidentment no tothom comparteix la visió del decreixement. Però a diferència de fa 5 anys, quan l’economia pujava com l’escuma i si parlaves de decreixement semblaves boig, ara bona part de la gent està molt més receptiva a idees radicals. I les mobilitzacions serveixen per això, són una caixa de ressonància d’idees que s’han desenvolupat als marges del sistema i que poden esdevenir majoritàries en un moment donat.\nEtiquetes de comentaris: acampadabcn, acampadatrs, decreixement, democràciareal\nDubtes sobre les mobilitzacions (III): Assemblees\nDubtes sobre les mobilitzacions (II): Política\nDubtes sobre les mobilitzacions (I): Heterogeneïta...


ORGULL DE BAIX | L'espai interactiu de "El pati del darrere" | El Blog de la Negreta\nORGULL DE BAIX | L’espai interactiu de “El pati del darrere”\nBy Alberto López on 02 abr., 2016 in Projecte, Vídeo\nLa pel·lícula documental descobreix la bellesa i el paisatge d’una comarca molt desconeguda i sovint menystinguda, que viu en lluita constant per la preservació dels seus recursos naturals enfront la pressió immobiliària, l’amenaça de requalificacions i la necessitat constant de creixement i d’infraestructures de la ciutat de Barcelona, que té al costat.\nL’objectiu del projecte ORGULL DE BAIX és reivindicar el valor d’aquest territori per a l’equilibri i la sostenibilitat de la vida dels gairebé 5 milions de persones que transiten diàriament per l’àrea metropolitana, i ajudar a protegir-lo.\nEs tracta d’un projecte totalment nou: un lloc web on els visitants trobaran la pel·lícula documental “El pati del darrere” connectada a un mapa 3D. El mapa es podrà navegar, explorant el paisatge i la riquesa de la comarca des de l’ordinador, el tablet o el mòbil. Dins el mapa hi haurà peces de vídeo retratant diferents racons de la comarca. Els visitants, podrán descobrir-les i comentar-les, i també col.laborar en el relat amb fotografies i pel.lícules fetes per ells que ajudin a completar el mapa de la comarca.\nUtilitzem wbgl i three.js la tecnologia web més actual per a desenvolupar i experimentar un nou format audiovisual que vol promoure la participació de l’audiència.\nSerà un mapa humà i d’activitat de la comarca, amb elements del seu patrimoni natural, de la seva història i de la seva evolució social. Quan naveguem sobre el mapa, aniran emergint finestres que ens mostraran: petits retrats dels racons essencials de la comarca; les aus que habiten les basses de les reserves i les que viuen fora dels espais protegits; retrats de les explotacions agrícoles i els pagesos que els donen vida; els paisatges, el riu, la gent; imatges històriques que ens sorprendran i que parlen d’un passat sempre lluitador.\nVolem proporcionar una eina de coneixement de la comarca, que estimuli el debat, que posi la llavor per a la construcció d’un relat comú i d’una identitat col.lectiva que faciliti la promoció i la defensa del territori.\nOrgull de Baix té sentit si l’aixequem entre tots\nEn l’estrena del documental a TV3 els comentaris que van omplir les xarxesconfirmen que ho vam aconseguir.\nVolem conservar aquest sentiment i estendre’l a més gent de dintre i fora de la comarca.\nPer això necessitem que la gent del Baix Llobregat ens acompanyeu i us impliqueu en el projecte, per a fer que ORGULL DE BAIX creixi i s’estengui.\nSabem que per defensar un espai cal estimar-lo i per estimar-lo primer cal conèixer-lo. Per això volem fer d’ORGULL DE BAIX l’eina que ajudi a prendre consciència del valor estratègic del Baix Llobregat per al futur i la sostenibilitat de tots.\nEngeguem aquesta campanya de micro-mecenatge a Verkami perquè ens ofereix una manera d’apropar-nos al públic i incloure a tothom en el procés de producció del projecte, de fer-vos partícips del què fem i com ho fem.\nPer a completar aquest projecte, necessitem apel·lar al vostre orgull…\nA l’orgull d’haver nascut o crescut al Baix Llobregat, al de conèixer i estimar la comarca, o al de ser un ciutadà compromès amb el país i el futur de tots.\nAmb els recursos què ja tenim estem desenvolupant i programant l’aplicació del mapa interactiu i dissenyant l’espai web. Farem l’adaptació del documental a la web i el connectarem amb el mapa.\nLes aportacions que aconseguim a través d’aquesta campanya a Verkami les utilitzarem per:\n1.000 € per la post-producció d’àudio, per a construïr una banda sonora de qualitat que completi tota l’experiència de navegació a la web, i reforci la sensació d’estar al lloc quan veiem un video i quan naveguem pel mapa 3D.\nSi superem els +18.000€ podrem començar a finançar l’organització de tallers participatius per a explicar l’ús de la plataforma i incentivar la producció de continguts per part de la ciutadania, continguts que podran formar part del mapa 3D.\nA partir de +21.000€ a banda dels tallers, ens estareu ajudant també a cobrir la despesa de l’equip de redacció que treballa generant continguts per mantenir activa la comunitat a les xarxes.\nORGULL DE BAIX és un projecte que incorpora un fort element tecnològic i audiovisual, i també un gran esforç de comunicació perquè vol ser un projecte d’impacte que arribi a molta gent. Inclou el documental de 53 minuts que ja s’ha emès per televisió i que ara adaptarem a la web, el desenvolupament del mapa interactiu i la seva utilitat per a funcionar en diferents dispositius, la producció de nous continguts documentals per a la web i una campanya de comunicació en xarxes.\nTelevisió de Catalunya coprodueix el projecte, i tenim el suport econòmic dels Ajuntaments del Prat de Llobregat, Sant Boi de Llobregat, Sant Feliu de Llobregat, Viladecans, Barcelona i recentment hem sumat el dels ajuntaments de Castelldefels, Sant Joan Despí i Cornellà de Llobregat. També ens acompanyen el Parc Agrari i el Centre d’Estudis Comarcals del Baix Llobregat, i l’Institut Català de les Empreses Culturals (ICEC).\nEn total hem aconseguit el 65% del finançament que es farà efectiu en els propers mesos. Amb aquests recursos està garantida l’execució de la part més tecnològica del projecte, la web amb el mapa 3D.\nPer a tirar endavant aquest projecte comptem a més amb la complicitat d’entitats del Baix Llobregat com l’Arxiu Comarcal i altres arxius municipals, el Consorci per a la protecció dels Espais Naturals del Delta del Llobregat, l’associació DEPANA i el sindicat agrari Unió de Pagesos.\nEstem construint el mapa interactiu amb informació de l’Institut Cartogràfic i Geològic de Catalunya, i treballant la navegabilitat i el disseny de l’espai virtual de la comarca sobre el que es bellugarà el documental web.\nHem iniciat la campanya de comunicació en xarxes i estem ampliant la recerca per a completar els primers continguts que tindrà la plataforma. Estem fent proves de vídeo i rodant material i plantejant el disseny de l’experiència d’usuari.\nA finals de maig, poc abans d’aquest llançament, tenim previst fer una presentació / preestrena de la plataforma amb els nostres mecenes perquè sigueu els primers en provar-la. Ho farem al CINEBAIX de Sant Feliu de Llobregat, on tindrem el plaer de saludar-vos personalment i donar-vos les RECOMPENSES.\nUn cop estrenat a TV3, i si hem pogut completar el finançament, organitzarem el primer taller per a explicar com produir continguts i pujar-los a la plataformaperquè formin part del mapa de la comarca.\nSom un equip de professionals de l’audiovisual i la tecnologia web amb molta experiència, apassionats per produir projectes nous que arribin a la gent.\nPer a realitzar aquest projecte comptem amb una part de l’equip responsable del documental “El pati del darrere”, més un equip de desenvolupament web i interactiu de gran talent i trajectòria, que treballem coordinadament en aquesta aventura.\nEns presentem, som aquests:\n+ INFO: Verkami | Pàgina Web | Facebook | Twitter | Instagram | #tagboard\nSalut i orgull!\nBaix Llobregat, El pati del darrere, Orgull de Baix, Sostenibilitat, Territori, verkami, Vídeo\nTime limit is exhausted. Please reload CAPTCHA. cinc − = 0


La policia italiana investiga l'assassinat d'un nen a Taranto (Italia) EFE/Ingenito\nRomaLa nit del 2 de gener tres trets a boca de canó van acabar amb la vida de Roberto D'Angelo a la província de Foggia, a la Pulla, al sud d'Itàlia. La víctima, un venedor de cotxes de 53 anys amb alguns precedents per frau, era conegut com a Scipione, un sobrenom heretat del pare Vincenzo, assassinat als anys 70. L'assassinat de D'Angelo ha sigut el primer crim de l'any a Itàlia però no l'últim. En la primera setmana del 2020 es van registrar sis atemptats contra comerços i empresaris a la turística regió de Pulla, situada al taló d'Itàlia, una onada de violència que, segons les autoritats locals, té la signatura inconfusible de La Società, la quarta màfia d'Itàlia i la més cruel, que cada any es cobra més morts que la Camorra napolitana.\nLa seva expansió s'ha vist afavorida per la por, l'omertà i la falta d'una fascinació gairebé mística que sí que tenen les altres màfies italianes. Tot plegat li ha permès mantenir-se allunyada del focus mediàtic, explica a l'ARA Piernicola Silvis, excap de la policia de Foggia reconvertit en escriptor. "La quarta màfia d'Itàlia no té el mateix folklore ni glamur. No ha donat origen a mites cinematogràfics com Vito Corleone ni ha fet que ningú escrigui novel·les com Gomorra. Aquí només hi ha assassins. Però si no en parlem és com si no existís. I no es pot lluitar contra una cosa que no existeix", assegura. Segons Silvis, el 80% dels comerciants de la zona paguen les extorsions però ningú denuncia. "I això està ofegant econòmicament la província i els seus habitants", conclou.


Entrenaments oberts de PSICOBALLET | La Caldera\nEntrenaments oberts de PSICOBALLET dins de la pràctica de les residents Ohiana Altube i Javier Vaquero\nAquests entrenaments prenen l'estructura base d'una classe de ballet, amb els exercissis de barra com els pilés, tandus, rond de jambes, developés etc. i el treball de centre, amb adagios, diagonals, salts etc. (junt amb permisos com el reggaaton entre plié i plié, molt tors i veu, cançons d'Amaia, espais per a la mandra, BMC entre altres.) Per una banda, ens permet estar 'en forma' i tornar a reconnectar amb la nostra història com a estudiants de dansa. I per altra, ens permet el marc des d'on proposar la pràctica del Psicoballet.\nQue és això que anomenem psicoballet?\nTornar a entrar en contacte amb certes metodologies i/o tècniques corporals comporta ja en si, entrar en contacte amb les seves estructures psíquiques (fantasmes, anhels, frustracions, traumes, narratives, identitats, punts cegs, simbologies, etc.), una cosa semblant a un enramat de memòries, sensorialitats i emocions, que generen una actualització o constant d'allò viscut en el passat, el que fem per viure aquí i aram i els futurs viables.\nEl psicoballet té com eix la creació d'un espai segur i de confiança, per a poder compartir obertament i en directe (mentre faig la classe de ballet) tot el que això em fa sentir, em fa recordar i em fa desitjar. Per això, utilitzem el fet de cantar, el psicodrama, fer-se passar per grans dives del ballet, trampejar les nostres qualitats físiques, fer 'com sí', sexi-pliés, pauses sense parlar i escoltar-nos, visualitzacions, etc. Amb l'objectiu d'exorcitzar les nostres històries íntimes al voltant de la dansa i generar des d'elles, un altre tipus de relació amb nosaltres mateixes. Des del psicoballet invoquem els esperits (presents encara en nosaltres) del passat, per donar-los un altre significat des del joc relacional, i així trencar amb les dinàmiques tòxiques que aquestes han anat generant en les nostres identitats corporals.\nMés sobre Oihana Altube, Javier Vaquero a La Caldera\nDies: dilluns 18, dimarts 19, dimecres 20, dijous 21 i dilluns 25, dimarts 26 i dimecres 27 de novembre.\nHorari: 11h a 12h30\nPer a: Persones amb certa experiència en la dansa clàssica i/o prou desvergonyiment (meravellós desvergonyiment) per a sentir-se còmoda inclús sense saber res d'ella.\nNota: No és un taller formatiu.


Esteu aquí: Home / Notícies :: Projectes :: Guanyadors del Fem més Matemàtiques a Sabadell\nNotícies :: Projectes :: Guanyadors del Fem més Matemàtiques a Sabadell\nGuanyadors del Fem més Matemàtiques a Sabadell\nEls guanyadors de la 7a edició del concurs Fem + matemàtiques a Sabadell van ser la Queralt Canals Torreguitart, el Pablo Fernández Martínez, la Laia Marlés Torres i la Carlota Pérez Vales-Villamarín, alumnes de l'Escola Pia de Sabadell.\nLa 7a edició del Fem + Matemàtiques a Sabadell tanca amb la participació de 6 centres de secundària de Sabadell i Sant Quirze del Vallè i 52 alumnes: de l'INS Sales i Xandrí de Sant Quirze, de l'IES Joan Oliver, del CE Ramar 2, de l'IES Pau Vila, de l'Escola Pia i de l'Escola Santa Clara.\n14 grups de 3 i 4 alumnes cada un han dut a terme durant el matí del dijous 9 de maig diverses proves matemàtiques al Parc Catalunya.\nLa Fundació porta a terme la jornada matemàtica en algun espai emblemàtic de Sabadell amb l’objectiu que els alumnes puguin conèixer una mica més de la història de la ciutat; i aquest any 2019 vam considerar més que oportú establir col·laboració amb l'Agrupació Astronòmica de Sabadell, aprofitant també que enguany es commemoren 50 anys de l'arribada de l'home a la Lluna.\nA la tarda, durant l'acte de lliurament dels diplomes i els premis, els assistents van poder gaudir d'una xerrada sobre el Cinquantenari de l'arribada de l'home a la Lluna, la qual va anar a càrrec de l'Albert Morral, director científic de l'Astronòmica de Sabadell.\nEls guanyadors de l’edició 2019 han estat els alumnes de l’Escola Pia següents: Queralt Canals Torreguitart, Pablo Fernández Martínez, Laia Marlés Torres i Carlota Pérez Vales-Villamarín.\nRecordem que per participar en el Fem més Matemàtiques a Sabadell els alumnes han d’haver fet les proves generals del Fem Matemàtiques, que organitza l’entitat ABEAM, i a la que aquest any s’han presentat uns 10.000 joves.\nEnguany, el concurs també ha estat possible gràcies al suport del Col·legi d’Enginyers - Delegació Vallès i de Codelearn SL.


Cassola de Sípia amb carxofes, pèsols i patates\n2 Sípies brutes\n2 rans d'All\n❶ Netegem la sípia i la tallem a trossos. Sobretot guardeu la melsa (Salsa marró) que farà que li doni molt bon gust.\n❷ Comencem el sofregit, pelant la ceba i els alls, ho triturem i ho reservem.\n❸ En una cassola hi posem un bon raig d'oli i hi posem la sípia i la saltegem uns minuts.\n❹ Hi afegim la ceba i la deixem fer uns minuts fins que agafi una mica de color.\n❺ Tot seguit hi afegim el got de moscatell i quan s'hagi evaporat, afegim els tomàquets ratllats, una mica de sucre, una mica de sal i ho deixem a foc lent uns 20 minuts. A mitja cocció i afegim la salsa marró de la sípia, remenem i deixem que es faci el sofregit uns minuts més.\n❻ Mentrestant, pelem les carxofes, les tallem a trossos i els hi traiem les vellositats.\n🔔Truc important: 👉Les carxofes les podem posar dins un bol amb aigua i una mica de llimona per evitar que s'oxidin.\n❼ Les posem en una olla amb aigua i les fem bullir durant uns 15 minuts.\n❽ Un cop bullides, les escorrem i sobretot guardem el caldo que serà per posar dins la cassola.\n❾Acabat el sofregit, hi posem sal i pebre, les carxofes que ja hem bullit, els pèsols i ho saltegem uns 5 minuts a foc lent.\n❿ Hi afegim les patates pelades i tallades a trossos i ho cobrim amb el caldo de carxofes que ens ha quedat. Ho deixem bullir a foc lent uns 35-40 minuts. Ho hem d'anar remenant que no s'enganxi per si de cas. Si ens hi agrada el picant, hi podem posar una mica de bitxo.\nQuan faltin uns 10 minuts per acabar la cocció fem la picada:\n❶❶En un morter, posem les ametlles, l'all pelat i tallat a trossos, juntament amb el julivert. Ho piquem amb la mà de morter i hi afegim una mica de caldo que tenim de dins la cassola, ho barregem i ho afegim tot dins la cassola.\n❶❷Un cop ja fet, hi posem els ous durs partits per la meitat....\nJa veureu quin plat de quaresma més i més boooo


Tipus de cerveses belgues | Turismo de Flandes\nLa cervesa es fa tradicionalment amb aigua, ordi i llúpol, però de vegades s'hi afegeix blat per crear un sabor fresc de cítric.\nProducció de la cervesa\nAl malt derivat d'aquesta barreja s’hi afegeix un cultiu de llevat que converteix els sucres en diòxid de carboni i alcohol. Cada cerveseria té el seu propi cep de cultiu de llevat, cadascuna amb les seves pròpies característiques que contribueixen, juntament amb la selecció dels diferents tipus de malts i llúpols, a la diferenciació del tipus de cervesa exclusiu de cada cervesera. La cervesa pot fermentar en barrils de fusta o sotmetre's a una segona fermentació en ampolla.\nDiverses indústries cerveseres belgues hi agreguen 'grans gruixuts' com arròs i blat de moro per garantir el sabor i l'estabilitat de la cervesa. Un ingredient molt important en el procés d'elaboració de la cervesa és, per descomptat, el llúpol, que no només dóna a la cervesa la seva amargor, sinó que també ajuda a conservar-la. A més del clàssic llúpol amarg, les cerveses belgues s'estan apropant cada vegada més a un llúpol més aromàtic per obtenir els típics sabors sovint afruitats. Els cervesers Lambic utilitzen llúpol envellit i sec per fer que les seves cerveses siguin menys amargues. D'acord amb l'exemple de les receptes basades en el "gruit" medieval, s'afegeixen diverses herbes i espècies, a més de llúpol, per aconseguir un sabor més característic. S'utilitzen sovint el coriandre i el curaçao (pela de taronja seca) per afegir un toc més cítric a les cerveses especials.\nLes cerveses i es classifiquen segons el mètode de fermentació utilitzat. Existeixen quatre mètodes de fermentació: baixa, alta, espontània i mixta. Les cerveses de fermentació baixa o cerveses pilsner són les més àmpliament distribuïdes. La "fermentació baixa" fa referència a les temperatures baixes (entre 5° i 10 °C) en què es produeix la fermentació i al tipus de llevat, que s'enfonsa fins a la part inferior del dipòsit després de diversos dies. Les cerveses de fermentació baixa tenen un sabor més estable i consistent. La "fermentació alta" s'utilitza normalment per a la majoria de les cerveses especials. La fermentació es realitza a temperatures més altes (entre 15° i 25 °C) i, al final del procés, les cèl•lules de llevat suren en la superfície. El cultiu de llevat utilitzat afegirà un toc lleugerament afruitat i/o d'espècies.\nS'utilitzen diversos cultius de llevats per a cerveses de fermentació mixta. En general, l'elaboració matriu és la d'una cervesa de fermentació alta, i una part d'aquesta s'emmagatzema en barriques de roure durant un any i mig o més. Durant aquest temps es produeix un procés de fermentació d'àcid làctic, i després aquesta cervesa es barreja amb cerveses joves de fermentació alta.\nCerveses de baixa fermentació\nCervesa belga trapense i cervesa d’abadia\nCerveses de fermentació mixta


Turisme Comunitat Valenciana registra 13.867 reserves realitzades a través del Bo Viatge per a viatjar el primer semestre de l'any | Valencia Extra\nPer a Setmana Santa hi ha registrades 716 reserves de viatges de l’1 al 5 d’abril, de les quals 438 són a la província d’Alacant\nTurisme Comunitat Valenciana registra des de principi d’any un total de 13.867 reserves realitzades a través del Bo Viatge, que corresponen al segon període del programa Viatgem CV i que s’uneixen a les més de 9.000 reserves realitzades durant l’últim trimestre de 2020.\nD’aquestes, un total de 716 reserves són per als dies festius en la Comunitat Valenciana de Setmana Santa i Pasqua, és a dir, per als dies compresos entre l’1 i el 5 d’abril. La gran majoria són per a la província d’Alacant, amb 438 reserves per a aquest cap de setmana llarg. Li segueix la província de Castelló amb 167, seguida de la de València amb 111 reserves.\nPer al secretari autonòmic de Turisme, Francesc Colomer, “les reserves emeses a través del Bo Viatge per a Setmana Santa suposen una mica més del 5% del total de reserves registrades per al primer semestre de l’any”. Un resultat que al seu judici “és positiu perquè complim amb l’objectiu del bo, la dinamització del sector turístic fora de la temporada turística”.\n“També ho avala el fet que la meitat de les reserves efectuades amb el bo són per a gaudir d’estades fora del cap de setmana”, ha afegit Colomer, fent referència al fet que només el 50,6% de les reserves són per a viatges de divendres a diumenge.\nD’altra banda, el titular de Turisme ha posat l’accent “en l’alta paquetització de les reserves, la qual cosa suposa que els usuaris no es limiten a gaudir de l’allotjament, sinó que inclouen tota classe de serveis que beneficien a altres sectors de manera directa i indirecta”.\nColomer ha assenyalat que “el bo viatge representa una manera d’ajudar treballant, tractant que les empreses no tanquen, i que no sols siga pernoctació, sinó involucrar a altres serveis”.\nAixí, ha fet públic que el pròxim 7 d’abril Turisme ha organitzat, juntament amb l’Associació Empresarial Valenciana d’Agències de Viatge, un ‘workshop’ telemàtic entre prestataris de serveis de CreaTurisme i les agències de viatges, els qui tenen la capacitat de crear paquets turístics per a comercialitzar, tot això en el marc del programa Bo Viatge.\nPerfil de l’usuari del Bo Viatge en 2021\nD’altra banda, el secretari autonòmic de Turisme ha explicat que “durant aquest segon període del programa Viatgem Comunitat Valenciana hem distribuït ja més de 20.270 bons, i tenim una llista d’espera de més de 48.000 persones”. En total s’han registrat per a aquest període del Bo Viatge un total de 77.370 persones usuàries.\nLes destinacions més demandades del Bo Viatge per al primer semestre de 2021 són de la província d’Alacant: Benidorm, Finestrat, Altea, Calp, Benimantell, Xàbia i Alacant. Li segueixen els de la província de Castelló: Peníscola i Morella, i finalment els de la província de València, amb València al capdavant.\nSegons les dades manejades per Turisme a data actual, les prop de 14.000 reserves beneficiaran a més de 41.000 persones residents en la Comunitat Valenciana. Aquesta xifra respon a la mitjana general de tres persones per reserva de viatge i cal recordar que el grup mínim de viatge que exigeix el bo és de dues persones.\nNo obstant això, aquestes xifres aniran augmentant a mesura que es distribuïsquen més bons i es realitzen més reserves. El programa està dotat amb 12 milions d’euros per als dos períodes de 2021: de l’1 de gener al 15 de juny i del 15 de setembre al 31 de desembre.\nA més, l’estada mitjana de les citades reserves superarà les tres nits en totes les modalitats d’allotjament, sent molt superior en els càmpings, que aconseguirà les dotze nits de mitjana, o en els habitatges turístics, que superarà les sis. Per als hotels, l’estada mitjana serà de cinc nits.\nLa modalitat d’allotjament més demandada és l’hotel amb prop del 78% del total de les reserves, seguit de l’allotjament rural que acapara més del 10% percentual de la totalitat de les reserves.\nEl programa compta en l’actualitat amb 1.436 empreses adherides, en la seua majoria agències de viatge, amb 581 adherides al programa. Prop del 40% de les reserves del Bo Viatge es realitzen a través de les AAVV.\nTerminis i funcionament de les llistes d’espera\nEs tracta d’un bo descompte del 70% per a viatjar per les tres províncies, amb l’objectiu d’incentivar la demanda de serveis turístics interns en períodes d’estacionalitat davant els negatius efectes socioeconòmics ocasionats per la COVID-19.\nAquest segon període del programa Viatgem CV, es va posar en marxa el passat 1 de gener i estarà vigent fins al pròxim 15 de juny a través de la plataforma bonoviajecv.gva.es.\nCal recordar que cada Bo Viatge emés per Turisme Comunitat Valenciana suposa una reserva de crèdit de 600 euros, en el cas que no es formalitze la reserva en el termini de 7 dies o no s’esgote la quantitat màxima en aplicar la bonificació del 70%, s’alliberen més codis i es van adjudicant més bons per ordre de llista d’espera. En el moment actual, la llista d’espera va pel número 20.271